नेशनल हाईवे पर बेधड़क चल रहे हैं ओवरलोडेड टिप्पर्स, गिराते हैं बजरी
कई बार स्किड भी हो चुके हैं दोपहिया वाहन...
}देर रात सुबह के समय गुजरते हैं टिप्पर्स
}चालान की जगह चलाई सफाई मुहिम
शहरसे गुजरते राष्ट्रीय राजमार्ग-21 पर ट्रैफिक लाइट्स के करीब आधा किलोमीटर के दायरे में ओवरलोड टिप्पर से गिर सड़क पर बिखरने वाली बजरी दोपहिया वाहन चालकों के लिए मुसीबत के साथ-साथ हादसे का कारण भी साबित हो रही है। ट्रैफिक पुलिस द्वारा हाईवे पर बिखरी बजरी को रोज़ाना साफ़ तो करवाया जाता है पर टिप्पर्स चालकों के खिलाफ कार्रवाई को अमल में नहीं लाया जा रहा है।
गौरतलब है कि नेशनल हाईवे से गुजरने वाले ओवरलोडेड टिप्पर्स में भरी बजरी ट्रैफिक लाइट्स एरिया में ब्रेक मारने से झटका लगने पर बड़ी मात्रा में टिप्पर से गिरकर सड़क पर फैल जाती है। जिसके फलस्वरूप सड़क पर फैली बजरी के ऊपर से गुज़रने वाले वाहन चालकों को विशेषकर दोपहिया चालकों को जहां मुश्किलों का सामना करने को विवश होना पड़ रहा है। वहीं, आए दिन बजरी पर दोपहिया चालक स्किड होकर चोटिल हो रहे हैं। बजरी से ऊपर से गुज़रने के दौरान सामने से ट्रैफिक लाइट्स पर ब्रेक मारते ही टू-व्हीलर अक्सर स्लिप हो जाते हैं, जिससे राइडर्स सड़क पर ही गिरकर घायल हो रहे हैं।
राजकुमार के अनुसार खालसा सीनियर सेकेंडरी स्कूल से लेकर ट्रैफिक लाइट्स तक के एरिया में रोज़ाना सुबह के पीक आॅवर में ट्रैफिक के दौरान सड़क पर बिखरी बजरी वाहन चालकों के लिए घातक साबित हो रही है। टू-व्हीलर्स के बजरी पर गुज़रने के दौरान हर वक्त स्किड होने की संभावना बनी ही रहती है। रोज़ाना दो-तीन दोपहिया वाहन चालक ब्रेक मारने के दौरान बजरी की वजह से स्लिप भी होकर चोटिल हो रहे हैं। जतिंदर कुमार का कहना था कि टिप्परों के ओवरलोड होने के कारण हाईवे पर झटका लगने के दौरान बड़ी मात्रा में रोज़ाना बजरी बिखर रही है। ट्रैफिक पुलिस द्वारा हादसे से बचाव के लिए रोज़ाना सड़क से बजरी को साफ भी करवाया जाता है, जो सराहनीय है पर ट्रैफिक पुलिस को बजरी फैलाने वाले ओवरलोड टिप्पर चालकों के खिलाफ भी कार्रवाई अमल में लानी चाहिए। बिना पुलिस की रोक-टोक के यह लोग बेपरवाह होकर सड़कों पर ओवरलोडेड चलने से किसी भी तरह के नियमों का पालन भी नहीं करते हैं।
इस संबंधी ट्रैफिक इंचार्ज राजिंदर चंद से संपर्क करने पर उनका कहना था कि सड़क पर बजरी फैलाने वाले ओवरलोड टिप्पर्स देर रात सुबह-सुबह के समय यहां से गुजरते हैं। वाहन चालकों को हादसे से बचाने के लिए रोज़ाना बजरी को यहां से साफ करवाया जाता है। उनका कहना था कि ट्रैफिक लाइट्स पर लगे सीसीटीवी कैमरे की फुटेज में भी अंधेरा होने अन्य वाहनों की लाइट्स पड़ने के कारण टिप्पर्स का नंबर भी ठीक से दिखाई नहीं देता। सुबह के समय नाका लगाकर सड़क से गुज़रने वाले इन ओवरलोड टिप्पर के खिलाफ विशेष अभियान चलाने का क्रम जल्द से जल्द शुरू किया जाना चाहिए।
ओवरलोडेड टिप्पर्स के कारण हाईवे के बीच बड़े एरिया में फैली बजरी वाहन चालकों के लिए घातक साबित हो रही है। उसके बावजूद ट्रैफिक पुलिस द्वारा टिप्पर चालकों के खिलाफ कार्रवाई नहीं की जाती बल्कि कुछ सफाई कर्मचारियों के माध्यम से रोज़ाना हाईवे पर बिखरी बजरी को साफ़ करवाया जा रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva